Diari Oficial de la Generalitat Valenciana


Sumari del DOGV 5715, del 03-03-2008 (2008/1693)

Informació pública de l'inici de procediment per a l'aprovació i adjudicació del Programa d'Actuació Integrada del Sector 17 Industrial del Pla General d'Ordenació Urbana de Oliva.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   5715

Data del DOGV
:   03-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1693


Data del document
:   06-02-2008

Organisme emissor
:   Ajuntament d'Oliva

Tipus de document
:   Informació Pública

Descriptors 

:   * Oliva
    * administració local
    * pla d'urbanisme
    * contracte d'obres
    * obres públiques
    * licitació

Informació pública de l'inici de procediment per a l'aprovació i adjudicació del Programa d'Actuació Integrada del Sector 17 Industrial del Pla General d'Ordenació Urbana de Oliva. [2008/1693]  
En compliment de l'article 132 de la Llei Urbanística Valenciana i l'article 291 del Reglament d'Ordenació i Gestió Territorial i Urbanística (ROGTU) i de l'Acord de l'Ajuntament en ple, de data 10 de maig de 2007, es publica l'anunci de concurs per a la programació i selecció d'urbanitzador del Programa d'Actuació Integrada del Sector 17 Industrial del Pla General d'Ordenació Urbana d'Oliva (València).  
Apartat I: poder adjudicador  
I.1 Nom, adreces i punts de contacte:  
(I) Nom oficial: Ajuntament d'Oliva.  
(II) Adreça postal: plaça de l'Ajuntament, 1.   
(III) Localitat: Oliva.  
(IV) Codi postal: 46211.  
(V) País: Espanya.  
(VI) Unitat administrativa de l'entitat local responsable de la tramitació: Departament d'Urbanisme.  
(VII) Telèfon de contacte: 934 179 775.  
(VIII) Fax de contacte: 261 401 805.  
(IX) Adreça de correu electrònic de contacte: njexyuqhidlrguxyk.ueszo@rf.Gcs.fw  
Adreça d'Internet: www.oliva.es   
- Pot obtindre més informació en: vegeu els punts de contactes seleccionats més amunt.  
- Les bases generals i les bases particulars reguladores del programa d'actuació integrada es poden obtindre en: vegeu els punts de contacte mencionats més amunt. Les bases generals estan publicades en el Butlletí Oficial de la Província de València (BOP) número 202, de 25 d'agost de 2006. Les bases particulars estan publicades en el Diari Oficial de la Comunitat Valenciana (DOCV) número 5.580, en data 20 d'agost de 2007.  
- Les ofertes o sol·licituds de participació s'han d'enviar a: vegeu els punts de contacte mencionats més amunt.  
I.2 Tipus de poder adjudicador i principal(s) activitat(s): institució local.  
Apartat II: objecte del contracte  
II.1 Descripció:  
II.1.1 Denominació: concurs per a la selecció d'agent urbanitzador per gestió indirecta del Programa d'Actuació Integrada del Sector 17 Industrial d'Oliva.  
II.1.2 Tipus de contracte i situació de les obres, lloc d'entrega o d'execució:  
- Obres.  
- Projecte i execució.  
- Situació principal de les obres: sector 17 del Pla General d'Ordenació Urbana d'Oliva, actualment en revisió, redelimitat segons les determinacions del concert previ, aprovat pel Ple de l'Ajuntament d'Oliva, en data 4 d'abril de 2005, i informat favorablement per la Comissió Territorial d'Urbanisme, de data 26 d'octubre de 2007.  
- Codi NUTS: ES523.  
II.1.3 L'anunci es referix a: un contracte públic.  
II.1.4 Breu descripció del contracte o adquisició: concurs per a la selecció d'urbanitzador i aprovació del Programa d'Actuació Integrada del Sector.  
II.1.5 Classificació 68584667.  
II.1.6 Contracte cobert per l'acord sobre contractació pública (ACP): no.  
II.1.7 Divisió en lots: no.  
II.1.8 S'acceptaran variants?: sí.  
II.2 Quantitat o extensió del contracte.  
II 2.1 Extensió o quantitat del contracte: 9.315.000 euros més impost sobre el valor afegit.  
II 2.2 Opcions: no.  
II.3 Duració del contracte o termini d'execució: llevat de pacte en contra caldrà ajustar-se al que disposa l'article 332 del RGOTU que desplega l'article 138 de la Llei Urbanística Valenciana. Cas d'incompliment dels terminis, caldrà ajustar-se al que establixen els articles 336 a 344 del ROGTU i al que establixen les bases generals i particulars que regixen este concurs.  
Apartat III: informació de caràcter jurídic, econòmic, financer i tècnic  
III.1 Condicions relatives al contracte.  
III.1.1 Depòsits i garanties exigits: totes les proposicions dels interessats per a participar en el concurs del present programa hauran de prestar una garantia provisional equivalent al 2% del pressupost estimat de les càrregues d'urbanització del programa d'actuació, impost sobre el valor afegit no inclòs que en este cas fa una suma de 186.300 euros.  
- Garantia definitiva: a determinar segons les càrregues del programa a aprovar (10% del valor de les càrregues d'urbanització del programa fixades en l'acord d'aprovació i adjudicació d'este, exclosa l'estimació preliminar de les indemnitzacions i la resta de despeses variables a què es referix l'article 308 del ROGTU, exclòs l'IVA).  
III.1.2 Principals condicions de finançament i de pagament i/o referència a les disposicions que es regulen: no es preveu.  
III.1.3 Forma jurídica que haurà d'adoptar l'agrupació d'operadors econòmics adjudicatària del contracte: no es preveu.  
III.1.4 Altres condicions particulars a què esta subjecta l'execució del contracte: vegeu les bases generals i particulars de programació del programa d'actuació integrada.   
III.2 Condicions de participació.  
III.2.1 Situació personal dels operadors econòmics, inclosos els requisits relatius a la inscripció en un registre professional o mercantil: segons la base tretze de les bases particulars. Les bases particulars estan publicades en el Diari Oficial de la Comunitat Valenciana (DOCV) número 5.580, en data 20 d'agost de 2007.  
III.2.2 Capacitat econòmica i financera: segons la base catorze de les bases particulars. Les bases particulars estan publicades en el Diari Oficial de la Comunitat Valenciana (DOCV) número 5.580, en data 20 d'agost de 2007.  
III.2.3 Capacitat tècnica: segons la base quinze de les bases particulars. Les bases particulars estan publicades en el Diari Oficial de la Comunitat Valenciana (DOCV) núm. 5.580, en data 20 d'agost de 2007.  
Apartat IV: procediment  
IV.1 Tipus de procediment.  
IV.1.1 Tipus de procediment: obert.  
IV.2 Criteris d'adjudicació.  
IV.2.1 Criteris d'adjudicació: es valoraran de forma independent l'alternativa tècnica i la proposició juridicoeconòmica. La puntuació mínima que haurà de superar l'alternativa tècnica per a poder ser valorada la proposició juridicoeconòmica ha de superar el 60% de la puntuació prevista. D'altra banda no procedirà analitzar les proposicions juridicoeconòmiques que es referisquen a alternatives tècniques que no superen els 30 punts.  
Criteris d'adjudicació corresponents a l'alternativa tècnica. Ponderació: 100 punts.  
- La qualitat tècnica de l'ordenació proposada. 50 punts.  
- Resolució adequada de la integració de l'actuació en el seu entorn i millor estructuració de les dotacions públiques i espais lliures: 20 punts.  
- Qualitat tècnica de les resolucions proposades per a la urbanització: 8 punts.  
- Termini d'execució del programa d'actuació integrada: 5 punts.  
- Compromisos d'edificació simultània a la urbanització per damunt del mínim legal exigible: 2,5 punts.  
- Mitjans per al control de cada una de les previsions que constituïxen el programa: 2,5 punts.  
- Inversió en programes de restauració paisatgística o d'imatge urbana dins de l'àmbit del programa, amb o objectius complementaris d'este, d'acord amb les directrius establides en els articles 30 a 35 de la Llei 4/2004, d'Ordenació del Territori i Protecció del Paisatge: 2,5 punts.  
- Major superfície dins de l'àmbit de l'actuació i disposició de l'urbanitzador, pròpia o de tercers amb els quals tinga contracte suficient, que haja de quedar afecta amb garantia real inscrita en el Registre de la Propietat, al compliment de les obligacions pròpies de l'urbanitzador per a assegurar l'execució dels objectius del programa: 6 punts.  
- Compromisos addicionals voluntaris: mesures de foment, adquisició i conservació del patrimoni històric. Aportacions econòmiques/oferiment d'immobles, en l'àmbit de l'àrea de rehabilitació del Pla director del Palau Comtal d'Oliva: 3 punts.  
Puntuació mínima de l'alternativa tècnica per a poder valorar la proposició juridicoeconòmica: 30 punts.  
Criteris d'adjudicació corresponent a la proposició juridicoeconòmica. Ponderació: 100 punts.  
- Import de les càrregues d'urbanització, expressat en ?/m²t d'edificabilitat: 30 punts.  
- Coeficient de canvi a l'efecte de pagament en terrenys especificat en l'article 127.2.f de la Llei Urbanística Valenciana: 65 punts.  
- Compromisos financers per a l'execució de les obligacions complementàries assumides voluntàriament i a costa seua per l'urbanitzador: 5 punts.  
IV.2.2 Es realitzarà subhasta electrònica?: no.  
IV. 2 Informació administrativa  
IV.3.1 Número de referència que el poder adjudicador assigna a l'expedient: no s'assigna.  
IV.3.2 Publicacions anteriors referents al mateix contracte: no.  
IV.3.3 Condicions per a l'obtenció de les bases generals i particulars de programació:  
- Termini de recepció de sol·licituds de documents o d'accés a estos: fins al dia abans del qual finalitza el termini per a presentació de proposicions.  
- Documents subjectes a pagament: no.  
IV.3.4 Termini de recepció d'ofertes i sol·licituds de participació:  
- El termini màxim per a presentació de proposicions serà de tres mesos, a comptar des de la publicació de l'anunci en el Diario Oficial de la Unión Europea i haurà de fer-se a les oficines de l'Ajuntament en horari d'atenció al públic.  
V.3.5 Llengua(gües) que es pot redactar l'oferta o sol·licitud de participació:  
ES (espanyol).  
Altres: valencià.  
IV.3.6 Termini durant el qual el licitador estarà obligat a mantindre la seua oferta: tres mesos des de l'obertura.   
IV.3.7 Condicions d'obertura de les ofertes: es notificarà als licitadors per l'òrgan adjudicador, la data, el lloc i l'hora i les condicions de l'obertura.  
Apartat V: informació complementària  
V.1 Es tracta de contractes periòdics: no.  
V.2 Es relaciona el contracte amb un projecte o programa finançat per mitjà de fons comunitaris: no.  
V.3 Informació addicional:  
- Documentació acreditativa de la solvència tècnica, econòmica i financera:   
La documentació a presentar per a acreditar la solvència econòmica i financera, es farà per un o algun dels següents mitjans:  
- Informe d'institucions financeres o, si procedix, justificant l'existència d'una assegurança d'indemnització per riscos professionals.  
- Si es tracta de persones jurídiques, presentació dels comptes anuals o d'extracte d'estes, en el cas que la publicació d'estes siga obligatòria en la legislació del país on l'aspirant a urbanitzador estiga establit.  
- Declaració sobre el volum global de negocis i, si procedix sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
La documentació a presentar per a acreditar la solvència tècnica s'acreditarà per un o més dels següents mitjans:  
- Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.  
- Indicació de l'equip tècnic, estiga o no integrat en l'estructura organitzativa de l'urbanitzador, que participe en la gestió del programa d'actuació integrada, i especialment dels responsables del control de qualitat.  
- Titulacions acadèmiques i professionals del personal de direcció de l'urbanitzador.  
- Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
- Declaració del material, les instal·lacions i l'equip tècnic amb què compte l'urbanitzador per al compliment dels seus compromisos.  
- Declaració de les mesures adoptades per a controlar la qualitat durant el desplegament i execució del programa d'actuació integrada, incloent-hi els mitjans d'estudi i investigació de què es dispose.  
- Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
Si per raons justificades en cada cas concret, l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, i haurà de demostrar en este cas davant l'Ajuntament que comptarà amb els mitjans necessaris per a l'execució del programa d'actuació integrada, mitjançant la presentació dels compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs es podrà basar en els requisits de solvència, almenys, d'un dels seus membres.  
- Documentació susceptible de valoració per a l'adjudicació del programa: segons les bases particulars.  
- Els licitadors estan obligats a sotmetre la documentació a què fa referència l'article 134.1 de la Llei 16/2005, de 30 de desembre, Urbanística Valenciana (DOGV de 31 de desembre de 2005) i, si és el cas, l'exigida per l'article 307 del Reglament d'Ordenació i Gestió Territorial i Urbanística, aprovat pel Decret 67/2006, de 12 de maig, del Consell de la Generalitat (DOGV de 23 de maig de 2006) a informació al públic, pel termini d'un mes, en la forma i requisits assenyalats en estos preceptes. Abans de la publicació de l'esmentat anunci, els licitadors hauran d'haver remés avís de l'inici del procediment de gestió indirecta del programa d'actuació integrada al domicili fiscal dels que consten en el Cadastre com a titulars de drets afectats per l'actuació proposada, conformement al que disposa l'article 134.4 de la Llei 16/2005, de 30 de desembre, Urbanística Valenciana (DOGV de 31 de desembre de 2005).  
V.4 Procediments de recurs.  
V.4.1 Òrgan competent en els procediments de recurs:  
(i) Nom oficial: Ajuntament d'Oliva.  
(ii) Adreça postal: plaça de l'Ajuntament, 1.  
(iii) Localitat: Oliva.  
(iv) Codi postal: 46531.  
(v) País: Espanya.  
(vi) Unitat administrativa de l'entitat local responsable de la tramitació del programa d'actuació integrada: Departament d'Urbanisme.  
(vii) Telèfon de contacte: 723 578 276.  
(viii) Fax de contacte: 348 639 443.  
(ix) Adreça de correu electrònic de contacte:   
V.5 Data d'enviament d'este anunci:  
L'anunci del concurs del programa d'actuació integrada es va enviar al Diario Oficial de la Unión Europea en data 6 de febrer de 2008.  
Oliva, 6 de febrer de 2008.- L'alcalde: Salvador Fuster Mestre.